CELEX: 32021R1473
Language: bg
Date: 2021-06-30 00:00:00
Title: Делегиран регламент (ЕС) 2021/1473 на Комисията от 30 юни 2021 година за поправка на Делегиран регламент (ЕС) 2019/2201 по отношение на някои правила за прилагането на забрани с незабавно приложение по отношение на риболова на северна скарида в Скагерак

15.9.2021   
               
               
                  BG
               
               
                  Официален вестник на Европейския съюз
               
               
                  L 325/1
               
            
         ДЕЛЕГИРАН РЕГЛАМЕНТ (ЕС) 2021/1473 НА КОМИСИЯТА
         от 30 юни 2021 година
         за поправка на Делегиран регламент (ЕС) 2019/2201 по отношение на някои правила за прилагането на забрани с незабавно приложение по отношение на риболова на северна скарида в Скагерак
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/1241 на Европейския парламент и на Съвета от 20 юни 2019 г. за опазване на рибните ресурси и защита на морските екосистеми чрез технически мерки, за изменение на регламенти (ЕО) № 1967/2006 и (ЕО) № 1224/2009 на Съвета и на регламенти (ЕС) № 1380/2013, (ЕС) 2016/1139, (ЕС) 2018/973, (ЕС) 2019/472 и (ЕС) 2019/1022 на Европейския парламент и на Съвета и за отмяна на регламенти (ЕО) № 894/97, (ЕО) № 850/98, (ЕО) № 2549/2000, (ЕО) № 254/2002, (ЕО) № 812/2004 и (ЕО) № 2187/2005 на Съвета (1), и по-специално член 15, параграф 2 от него,
         като има предвид, че:
         
                     (1)
                  
                  
                     С Регламент (ЕС) 2019/1241 се определят специфични разпоредби за технически мерки, установени на регионално равнище за Северно море, Скагерак и Категат, които включват и правила относно размерите на окото на мрежите, свързаните условия и прилова.
                  
               
                     (2)
                  
                  
                     В съгласувания протокол от консултациите между Европейския съюз и Норвегия от 6 септември 2018 г. (2) относно технически мерки в Скагерак („съгласувания протокол“) се определят процедурите и методиката за вземане на проби във връзка с въвеждането на забрани с незабавно приложение по отношение на риболова на северна скарида (Pandalus borealis) („северна скарида“) в Скагерак.
                  
               
                     (3)
                  
                  
                     Пряк управленски интерес по отношение на риболова в Северно море имат Белгия, Дания, Германия, Франция, Нидерландия и Швеция (Групата от Схевенинген); на 7 март 2019 г. те представиха съвместна препоръка за въвеждане в правото на Съюза на мерките, предвидени в съгласувания протокол. В съвместната препоръка се определят забрани за риболов с незабавно приложение по отношение на северната скарида с цел защита на младите екземпляри и се освобождават от забрана допълнителни уреди.
                  
               
                     (4)
                  
                  
                     След като съвместната препоръка беше подложена на оценка от Научния, технически и икономически комитет по рибарство (НТИКР) (3), беше приет Делегиран регламент (ЕС) 2019/2201 на Комисията от 1 октомври 2019 г. (4).
                  
               
                     (5)
                  
                  
                     След публикуването на посочения делегиран регламент засегнатите държави членки поискаха от Комисията да поправи някои грешки, които възпрепятстват неговото правилно прилагане.
                  
               
                     (6)
                  
                  
                     В Делегиран регламент (ЕС) 2019/2201 се дава определение на термина „млади екземпляри северни скариди“, за да се определи размерът на рибите, чийто брой в общия улов може да доведе до забрана за риболов с незабавно приложение. В интерес на правната сигурност и яснотата, навсякъде в посочения регламент за идентичното понятие следва да се използва един и същ термин. Поради това навсякъде в акта следва да се използва терминът „млади екземпляри северни скариди“, а не неговите синоними, като например „скариди под праговата дължина“ и „маломерни скариди“.
                  
               
                     (7)
                  
                  
                     Със съвместната препоръка се установява основана на риска стратегия за определяне на зоните и периодите, в които има риск броят на уловените млади екземпляри северни скариди да превиши праговото равнище. Тъй като в Делегиран регламент (ЕС) 2019/2201 погрешно се посочва, че равнището на улов, което води до забрана на риболова, е 20 % (по тегло) от общия улов на северна скарида при едно замятане, вместо това следва да се посочи 20 % (по брой) от общия брой в една проба, както е определено в съвместната препоръка.
                  
               
                     (8)
                  
                  
                     В Регламент (ЕС) 2019/1241 за риболова на северна скарида в Скагерак и Категат се определя минимален размер на окото 35 mm. В Делегиран регламент (ЕС) 2019/2201 погрешно се посочва минимален размер на окото 32 mm, което е минималният размер на окото за риболов на северна скарида в Северно море. Поради това тази стойност следва да се адаптира по съответния начин.
                  
               
                     (9)
                  
                  
                     В съвместната препоръка се предвижда евентуална забрана за риболов, ако делът на младите екземпляри северни скариди превиши 40 %. За да бъде Делегиран регламент (ЕС) 2019/2201 в съответствие с упоменатата съвместна препоръка, в него следва да се укаже съответният процентен дял от броя в пробата, а не от общия улов.
                  
               
                     (10)
                  
                  
                     В Делегиран регламент (ЕС) 2019/2201 съответната специална програма за наблюдение на кораби, използващи селективна по отношение на размера на екземплярите решетка тип Nordmøre, и на дънни тралове, оборудвани със селективни уреди, е ориентирана само към риболова в зона със забрана за риболов с незабавно приложение (зона със забрана за риболов). Посоченият регламент следва да бъде адаптиран съобразно оценката на НТИКР, в която се прави заключението, че корабите, оборудвани с такива селективни уреди, следва да се подлагат на съответната специална програма за наблюдение, независимо от зоната, в която извършват риболов.
                  
               
                     (11)
                  
                  
                     В съвместната препоръка и в Делегиран регламент (ЕС) 2019/2201 минималният размер на пробата, според която се установява дали трябва да се въведе забрана за риболов с незабавно приложение, е определен погрешно като 2 kg скариди по тегло или 1 литър по обем. Поради това държавите членки поискаха посоченият регламент да бъде поправен в съответствие със съгласувания протокол, в който се посочва, че минималният размер на пробата трябва да е 1 kg по тегло или 2 литра по обем.
                  
               
                     (12)
                  
                  
                     Поради това Делегиран регламент (ЕС) 2019/2201 следва да бъде съответно изменен.
                  
               
                     (13)
                  
                  
                     Настоящият регламент следва да влезе в сила незабавно след публикуването му, тъй като предвидените в него мерки оказват пряко въздействие върху планирането на риболовния сезон за корабите на Съюза и съответните икономически дейности,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Делегиран регламент (ЕС) 2019/2201 се изменя, както следва:
            
                        (1)
                     
                     
                        член 3 се заменя със следното:
                        
                           „Член 3
                           Прагово равнище на улов
                           Равнището на улов, което води до забрана за риболов с незабавно приложение съгласно настоящия регламент, е 20 % млади екземпляри северни скариди (по брой) от общия брой северни скариди в една проба.“;
                        
                     
                  
                        (2)
                     
                     
                        в член 4 параграф 1 се заменя със следното:
                        
                           „1.   Източникът на информация за наблюдението на праговите равнища на улов са инспекциите в морето, провеждани от компетентните контролни органи на риболовни кораби, извършващи риболов на северна скарида (Pandalus borialis) с дънни тралове с размер на окото най-малко 35 mm.“;
                        
                     
                  
                        (3)
                     
                     
                        в член 5 параграф 2 се заменя със следното:
                        
                           „2.   Ако делът на младите екземпляри северни скариди е над 40 % от броя екземпляри от този вид в пробата съгласно член 4, параграф 4, контролните органи могат да препоръчат забрана с незабавно приложение въз основа на само една проба.“;
                        
                     
                  
                        (4)
                     
                     
                        член 6 се изменя, както следва:
                        
                                    а)
                                 
                                 
                                    параграф 1 се заменя със следното:
                                    
                                       „1.   Въз основа на докладите за вземане на проби съгласно член 4, параграф 4 съответната крайбрежна държава членка може да забрани риболова на северна скарида с дънни тралове с размер на окото най-малко 35 mm в зона, определена в съответствие с член 7 („зона със забрана за риболов“).“;
                                    
                                 
                              
                                    б)
                                 
                                 
                                    параграф 3 се заменя със следното:
                                    
                                       „3.   Корабите, които извършват риболов, използвайки селективна по отношение на размера на екземплярите решетка тип Nordmøre, посочена в приложение III, се подлагат на специална програма за наблюдение, която трябва да бъде изготвена от държавите членки, за проверка на дела на младите екземпляри северни скариди в общия улов от този вид. Резултатите от тези програми се предават на Комисията най-късно 6 месеца след началната дата на програмата и 12 месеца след това.“;
                                    
                                 
                              
                  
                        (5)
                     
                     
                        в член 11 параграф 2 се заменя със следното:
                        
                           „2.   Държавите членки на знамето на корабите, които използват посочените в параграф 1 уреди, въвеждат специална програма за наблюдение, за да се уверят, че уловът не достига праговото равнище. Ако уловът достигне праговото равнище, тези кораби трябва да напуснат зоната със забрана за остатъка от периода на забраната. Резултатите от тези програми се предават на Комисията най-късно 6 месеца след началната дата на програмата и след това на всеки 12 месеца. Ако резултатите от такива програми сочат, че уловът превишава праговите равнища, освобождаването от забраната престава да важи за посочените уреди.“;
                        
                     
                  
                        (6)
                     
                     
                        приложенията се изменят, както следва:
                        
                                    а)
                                 
                                 
                                    приложение I се изменя в съответствие с точка 1 от приложението към настоящия регламент;
                                 
                              
                                    б)
                                 
                                 
                                    приложение II се изменя в съответствие с точка 2 от приложението към настоящия регламент;
                                 
                              
                                    в)
                                 
                                 
                                    приложение III се изменя в съответствие с точка 3 от приложението към настоящия регламент.
                                 
                              
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 юни 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 198, 25.7.2019 г., стр. 105.
         
            (2)  https://ec.europa.eu/fisheries/sites/fisheries/files/2018-sweden-norway-09-2018.pdf
         
            (3)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (4)  Делегиран регламент (ЕС) 2019/2201 на Комисията от 1 октомври 2019 г. за допълнение на Регламент (ЕС) 2019/1241 на Европейския парламент и на Съвета с подробни правила за прилагането на забрани с незабавно приложение по отношение на риболова на северна скарида в Скагерак (ОВ L 332, 23.12.2019 г., стр. 3).
      
      
         
            ПРИЛОЖЕНИЕ
            
               1.   
               Приложение I към Делегиран регламент (ЕС) 2019/2201 се изменя, както следва:
               
                           а)
                        
                        
                           в точка 3 букви а) и б) се заменят със следното:
                           
                                       „а)
                                    
                                    
                                       Пробата се взема по такъв начин, че да отразява състава на улова на северни скариди от едно замятане. За тази цел при вземането на проба присъства водачът на кораба или определено от него лице.
                                    
                                 
                                       б)
                                    
                                    
                                       Минималният размер на пробата е 1 kg или 2 литра северни скариди.“;
                                    
                                 
                     
                           б)
                        
                        
                           точка 4 се заменя със следното:
                           
                                       „4.
                                    
                                    
                                       Количеството млади екземпляри северни скариди се изчислява като процент от общия брой северни скариди в пробата.“
                                    
                                 
                     
            
               2.   
               Приложение II към Делегиран регламент (ЕС) 2019/2201 се заменя със следното:
               
                  
                     „ПРИЛОЖЕНИЕ II
                     
                                 
                                    ЗОНИ СЪС ЗАБРАНА ЗА РИБОЛОВ С НЕЗАБАВНО ПРИЛОЖЕНИЕ — Доклад за вземане на проба до крайбрежната държава
                                 
                              
                           
                                 
                                    Северни скариди спрямо млади екземпляри северни скариди.
                                     (*)
                                 
                              
                           
                                 
                                    Данни от инспекцията/наблюдението
                                 
                              
                              
                                 Инспекционна платформа
                              
                              
                                 Име на инспектора/наблюдателя
                              
                              
                                 Име на инспектора/наблюдателя
                              
                              
                                 Дата и час  (1) на инспекцията/наблюдението
                              
                              
                                 Местоположение  (2) на инспекцията/наблюдението
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Данни за риболовния кораб
                                 
                              
                              
                                 Наименование
                              
                              
                                 Радиопозивна
                              
                              
                                 Регистрационен номер
                              
                              
                                 Държава на знамето
                              
                              
                                 Вид уред
                                 Обикновен/двоен
                              
                              
                                 Размер на окото в mm
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Мерки за селективност
                                 
                              
                              
                                 Решетка (за сортиране на скариди)
                              
                              
                                 Решетка, mm
                              
                              
                                 Друго
                              
                              
                                  
                              
                              
                                 Торба за събиране
                              
                              
                                 Размер на окото на торбата за събиране
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Данни за риболовната операция
                                 
                              
                              
                                 Начало
                              
                              
                                 Дата и час  (1)
                                 
                              
                              
                                 Местоположение  (2)
                                 
                              
                              
                                  
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 Край
                              
                              
                                 Дата и час  (1)
                                 
                              
                              
                                 Местоположение  (2)
                                 
                              
                              
                                 Продължителност на риболовната операция  (3)
                                 
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 
                                    Данни за улова
                                 
                              
                              
                                 Оценка на общия улов от едно замятане (kg)
                              
                              
                                  
                              
                           
                                 Оценка на улова на северни скариди от едно замятане (kg)
                              
                              
                                  
                              
                           
                                 Размер на пробата от северни скариди (kg/литър)
                              
                              
                                  
                              
                           
                                 Общ брой северни скариди в пробата
                              
                              
                                  
                              
                           
                                 Брой млади екземпляри северни скариди в пробата
                              
                              
                                  
                              
                           
                                 % млади екземпляри северни скариди (брой млади екземпляри северни скариди/ общ брой)
                              
                              
                                  
                              
                           
                                 
                                    Забележки и допълнителна информация
                                 
                              
                              
                                 Допълнителна информация от други източници, напр. получена от капитана.
                              
                           
                                 
                                    Инспектор Подпис
                                 
                              
                              
                                 Не се изисква, ако формулярът е попълнен електронно и е изпратен на крайбрежната държава по електронна поща.
                              
                           
               “
            
               3.   
               Заглавието на приложение III към Делегиран регламент (ЕС) 2019/2201 се заменя със следното:
               „СЕЛЕКТИВНА РЕШЕТКА В РИБОЛОВА НА СЕВЕРНИ СКАРИДИ, КОЯТО ДА БЪДЕ РАЗРЕШЕНА В ЗОНАТА ЗА ЗАБРАНА ЗА РИБОЛОВ“
            
            
               (*)  Терминът „млади екземпляри северни скариди“, както е определен в настоящия регламент, съответства на термините „скариди под праговото равнище“, „скариди под праговия размер“ и „скариди под размера, който води до забрана за риболов с незабавно приложение“, както са определени в съгласувания протокол от консултациите между Европейския съюз и Норвегия от 6 септември 2018 г.
            
               (1)  дд/мм/гг чч мм (местно време 24 часа).
            
               (2)  например 56°24′ с.ш. 01°30′ и.д.
            
               (3)  чч мм.